**ΠΡΟΣΚΛΗΣΗ ΚΑΤΑΘΕΣΗΣ ΑΙΤΗΣΕΩΝ
ΓΙΑ ΤΟ ΠΡΟΓΡΑΜΜΑ ΣΠΟΥΔΩΝ ΣΤΙΣ ΕΠΙΣΤΗΜΕΣ ΤΗΣ ΑΓΩΓΗΣ ΚΑΙ ΤΗΣ ΕΚΠΑΙΔΕΥΣΗΣ ΤΟΥ Ο.Π.Α. ΓΙΑ ΤΟ ΑΚΑΔΗΜΑΪΚΟ ΕΤΟΣ 2013-2014**

 **ΠΡΟΣ ΟΛΟΥΣ ΤΟΥΣ ΤΕΛΕΙΟΦΟΙΤΟΥΣ ΠΡΟΠΤΥΧΙΑΚΟΥΣ ΦΟΙΤΗΤΕΣ ΟΛΩΝ ΤΩΝ ΤΜΗΜΑΤΩΝ ΤΟΥ Ο.Π.Α.**

Καλούνται οι τελειόφοιτοι προπτυχιακοί φοιτητές (7ου και 8ου εξαμήνου) όλων των Τμημάτων του ΟΠΑ που ενδιαφέρονται να παρακολουθήσουν το Πρόγραμμα Σπουδών στις Επιστήμες της Αγωγής και της Εκπαίδευσης, να υποβάλλουν **αίτηση συμμετοχής στη διαδικασία επιλογής** για το μάθημα Πρακτική Άσκηση στη Διδασκαλία Ι και ΙΙ **στη Γραμματεία του Τμήματός τους** αποκλειστικά **από 2 Σεπτεμβρίου 2013 έως και 16 Σεπτεμβρίου 2013**.

Η επιλογή των υποψηφίων θα γίνει σύμφωνα με την απόφαση της Συγκλήτου της 18/4/2013.

Κατόπιν της προθεσμίας αυτής οι φοιτητές **δεν θα μπορούν** να δηλώσουν συμμετοχή για τη συμμετοχή τους στη διαδικασία αξιολόγησης για το μάθημα Πρακτική Άσκηση στη Διδασκαλία Ι και ΙΙ για το ακαδημαϊκό έτος 2013-2014.

**ΣΗΜΕΙΩΣΗ: Η αίτηση χορηγείται από τις Γραμματείες των Τμημάτων και θα πρέπει να συνοδεύεται από φάκελο με τα παρακάτω δικαιολογητικά:**

1. Αναλυτική βαθμολογία και
2. Δυο φωτογραφίες αστυνομικής ταυτότητας με αναγραφή στην πίσω πλευρά: του ονόματος, επωνύμου, Τμήματος και αριθμού μητρώου.

Το Πρόγραμμα Σπουδών Παιδαγωγικής και Διδακτικής Επάρκειας το οποίο ξεκίνησε το ακαδ. έτος 2011-2012, εστιάζεται στις Επιστήμες της Αγωγής και τη Διδακτική Πράξη. Οδηγεί στη λήψη Πιστοποιητικού Παιδαγωγικής και Διδακτικής Επάρκειας-Πιστοποιητικό στις Επιστήμες της Αγωγής σύμφωνα με τον Ν.3848/2010 ([ΦΕΚ 689/τ.Β'/26-03-2013](http://www.aueb.gr/pages/news/attachments/1686_a.pdf) της υπ' αριθμ. 39460/Γ2/21-03-2013 Υπουργικής Απόφασης).

Το Πρόγραμμα είναι **ετήσιας διάρκειας (2 εξάμηνα)**, το οποίο απευθύνεται **σε τελειόφοιτους φοιτητές/φοιτήτριες (7ου και 8ου εξαμήνου)**, αποτελείται από τις ακόλουθες δυο ενότητες:

**α. Παιδαγωγική επάρκεια**. Απαρτίζεται, για τα δυο εξάμηνα, από συνολικά οκτώ (8) μαθήματα των Επιστημών της Αγωγής, 2ωρης εβδομαδιαίας διδασκαλίας.

**β. Διδακτική επάρκεια**. Απαρτίζεται, για τα δυο εξάμηνα, από ένα (1) μάθημα "Πρακτική Άσκηση στη Διδασκαλία" (ΠΑΔ) που αναλύεται σε ένα πλέγμα διδακτικών δραστηριοτήτων των φοιτητών/τριών.

Βασικός στόχος του Προγράμματος Σπουδών "Παιδαγωγικής και Διδακτικής Επάρκειας" του ΟΠΑ είναι η διάνοιξη ενός νέου επαγγελματικού ορίζοντα για τους αποφοίτους του ΟΠΑ, αυτόν της εκπαίδευσης με την κατάρτιση ικανών επιστημόνων-εκπαιδευτικών, που θα μπορούν να ανταποκριθούν στις μελλοντικές ανάγκες της Ελληνικής εκπαίδευσης.

**Περισσότερες πληροφορίες παρέχονται από τις Γραμματείες των Τμημάτων**.

|  |
| --- |
|  |